钦定古今图书集成/明伦汇编/闺媛典/第006卷 > 《和王友德元古意二首》前人
## 钦定古今图书集成/明伦汇编/闺媛典/第006卷 > 《和王友德元古意二首》前人

游禽暮知返，行人独未归。坐销芳草气，空度明月辉。
嚬容入朝镜，思泪点春衣。巫山彩云没，淇上绿杨稀。
待君竟不至，秋雁双双飞。

霜气下盟津，秋风度函谷。念君凄以寒，当轩卷罗縠。
纤手废裁缝，曲鬓罢膏沐。千里不相闻，寸心郁纷蕴。
况复飞萤夜，木叶乱纷纷。